Tlalé gajah utawa Gajahan utawa Uler-uleran utawa Sangketan ya kuwi sawijining jinis suket kang pucuk galihé mlungker kaya déné tlalé gajah utawa uler. Tuwuhan sing duwé jeneng èlmiyah Heliotropium indicum iki akèh ditemoni ing pinggir dalan, pinggir tegalan lan ara-ara. Ing tlatah liya, tethukulan iki sinebut kanthi jeneng bandotan lombok, buntut tikus, ekor anjing, tusuk kondhé, cocok bero, djingir ajam, lan langun.

Wedharan 
Suket kang bisa tuwuh nganti dhuwur 1 mèter iki minangka tuwuhan taunan sing duwé galih kuwat, kasar lan duwé cawang. Oyodé tunggang. Godhong ijo bunder kanthi dawa 3-15 sèntimèter lan amba 2-10 sèntimèter. Kembangé dawané 2–3 mm werna putih. Tuwuhan iki asalé saka Asia lan nyebar ing Amèrikah Sarékat. Wit iki akèh ditemokaké ing tlatah kanthi mangsa tropis, subtropis nganti sedhengan. Suket iki akèh ditemoni ing pinggir dalan, ara-ara, papan sing akèh sunar srengéngé, dhataran cendhèk nganti dhuwur 800 mèter sakduwuré samodra.

Piguna 
Kabèh perangan tuwuhan iki bisa dimupangataké dadi tamba. wiwit saka oyod tumeka godhong. Mupangat saka tethukulan iki kaya déné:

 Nambani kencing watu
 Netralisir upas
 Ngatasi awak mriang ing bocah
 Ngobati watuk
 Ngobati migrain
 Nambani gondhongen
 Nambani candidiasis
 Ngatasi haid kang ora lancar
 Ngobati gatel
 Nambani bisul
Cara migunakaké tuwuhan iki ya kuwi kanthi nggodhog perangan saka suket iki ing banyu umub banjur diombé.

Èfèk samping 
Tuwuhan iki duwé zat kaya ta pyrrolizidine alkaloid indicine, indicine-N-oxide, acetyl-indicine, indicinine, heleurine, heliotrine, supinine, supinidine, lan lindelofidine menawa dikonsumsi ing gunggung akèh lan wektu suwé bisa marai èfèk toksik kumulatif ing ati.

Gladri

Deleng uga 
Pecut jaran

Bérokan

Suket mutiyara

Kapustakan 

Tetuwuhan
Suket
Gulma